ઉત્તરપ્રદેશના ગૌતમ બુદ્ધ નગર(નોયડા) સ્થિત બૉટેનિકલ ગાર્ડનથી દેશની રાજધાની દિલ્હી સ્થિત કાલકાજી સુધી મેટ્રોની મજન્ટા લાઇનનું ઉદ્ઘાટન સોમવારે થનાર છે. આ લાઇનનું ઉદ્ઘાટન કરવા માટે વડાપ્રધાન નરેન્દ્ર મોદી અને ઉત્તર પ્રદેશના મુખ્યમંત્રી આદિત્યનાથ કરનાર છે. જો કે, આ સમારોહમાં દિલ્હીના મુખ્યમંત્રી અરવિંદ કેજરીવાલને બોલાવવામાં નથી આવ્યા અને આ કારણે અનેક જાતની ચર્ચાઓ થઇ રહી છે. આ અંગે દિલ્હી સરકારને જ્યારે પૂછવામાં આવ્યું તો એમણે એક નિવેદનમાં કહ્યું કે, અમને આ કાર્યક્રમની કોઇ અધિકૃત સૂચના આપવામાં નથી આવી. અમારી પ્રથમ પ્રાથમિકતા યાત્રીઓ માટે સુરક્ષિત મેટ્રો અને ભાડાનો ઉચિત દર છે અને ઉદ્ઘાટનનું અમને કોઇ નિમંત્રણ નથી મળ્યું. આ સવાલ ડીએમઆરસી અને શહેરી વિકાસ મંત્રાયલને પૂછવો જોઇએ.